**Farské oznamy**

**Jedenásta nedeľa rok A - Deň otcov (18. 6. 2023)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | Sv. Alojza Gonzágu, rehoľníka | **15.00** pohrebná sv. omša |
| Štvrtok |  | 7.00 |
| Piatok |  | **7.00** |
| Sobota | Narodenie sv. Jána Krstiteľa, slávnosť | 18.00 Oblazov |
| Nedeľa | Dvanásta nedeľa v cezročnom období | 8.00 a **11.00 Valchová** |

V dnešný deň okrem nedele slávime aj Deň otcov. Otcovia, ste dôležití pre vaše ženy a deti. Žime dôstojne naše poslanie od Boha.

V nedeľu 25.6. v spolupráci s obecným úradom, poľovníckym združením, dobrovoľným hasičským zborom a inými dobrovoľníkmi vás srdečne pozývam na IV. ročník Stretnutia priateľov Valchovej. Začneme slávnostnou sv. omšou o 11.00 hod., ktorú bude celebrovať d.p. Štefan Kľúčik, farár z Dlhého Poľa. Po sv. omši si bude možné zakúpiť občerstvenie a priateľsky si posedieť. Pre deti sme pripravili maľovanie na tvár a cukrovú vatu zadarmo. Starších ľudí, ktorí nevládzu prejsť a chceli by ísť spolu s nami vyvezieme autami. Prosím, aby ste sa zapísali v sakristii, aby sme vedeli koľko vás bude a ako sa máme pripraviť. Odchádzali by sme z parkoviska pri kostole o 10.00 hod. V prípade nepriaznivého počasia, by sme cez rozhlas vyhlásili zmenu.

Na budúcu nedeľu bude zbierka na dobročinné diela Svätého otca.

Sviatosť manželstva chcú prijať Jakub Kaplík z Kotešovej a Michaela Sobolová. Odporúčam našich snúbencov do našich modlitieb.

Môžete si nahlasovať úmysly sv. omší na jún a júl.

Vo štvrtok sme začali s reštaurovaním portálu a historických kamenných tabúľ, budeme pokračovať i tento týždeň. Budeme mať pred vchodom lešenie, tak prosím, aby ste dávali pri vchode pozor, aby si niekto neublížil.

Chcem poďakovať za vaše modlitby, obety, finančnú podporu našej farnosti, za výzdobu a upratovanie i za každý druh pomoci a na budúci týždeň prosím o upratovanie skupinu č. 6. A vďaka rodičom prvoprijímajúcich detí za vytvorenie novej upratovacej skupinky, lebo sily starším paniam dochádzajú a je dobré, aby sme si zachovali tento systém.

Chcel by som vás pozvať na našu prvú dlhšiu farskú púť – dovolenku do Medžugoria za Pannou Máriou, ktorá by bola od 6.8. do12.8. išli by sme autobusom. Dvakrát by sme sa zastavili pri mori. Prihlasovať sa môžete v sakristii do konca školského roku. Počet miest v autobuse je 48. Cena je 280eur je v nej zahrnutá cesta, ubytovanie, 4x polopenzia a poistenie na cestu.